Música i color fusionats en una exposició de pintura al Mario Monreal
08 de novembre 2019

![](/media/heobkw5o/expo_zamora_foto01.jpg)  

L’artista multidisciplinar Javier J. Zamora Hernáiz (Conca, 1954) exposa al Centre Cultural Mario Monreal les seues pintures d’instruments musicals on, amb el nom de Melodia de color, fusiona música i color. La delegada de Cultura, Asun Moll, i la tinent d’alcalde, María José Carrera, van inaugurar ahir l’exposició que estarà oberta fins al 30 de novembre. L’horari de visites és de dilluns a dissabte, de 9 a 21 hores. El pintor manxec va mostrar el seu agraïment a l’Ajuntament de Sagunt i a la delegació de Cultura per **«fomentar i donar a conéixer estes obres artístiques en estos temps tan difícils per a organitzar este tipus d’esdeveniments per part de les administracions».**  

![](/media/n4lhyaci/expo_zamora_foto02.jpg)Segons les paraules de l’autor, ha volgut compartir la seua passió per la música i el color **«i per això invite l’espectador a fusionar estos dos corrents d’emocions en una sola mirada»**. Afirma que la combinació de colors intenta expresar una necessitat interior a fi que l’observador s’endinse en un món viu d’emocions. **«Este projecte -afig Javier Zamora- el concep com un intent de liberalitzar el color respecte del dibuix en si mateix, exaltant els colors cromàtics, mitjançant la meua interpretació de colors primaris i secundaris, que es complementen, a fi d’aconseguir un major contrast visual i una major força cromática, creant al mateix temps una sensació d’espontaneïtat en la creació de les formes».**

​

*   [](http://www.facebook.com/sharer.php?u=https://aytosagunto.es/va/actualitat/musica-i-color-fusionats-en-una-exposicio-de-pintura-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/musica-i-color-fusionats-en-una-exposicio-de-pintura-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-i-color-fusionats-en-una-exposicio-de-pintura-al-mario-monreal/ "Linked In")
*   [](mailto:?body=https://aytosagunto.es/va/actualitat/musica-i-color-fusionats-en-una-exposicio-de-pintura-al-mario-monreal/)